1.10.2008 Jurnalul Oficial al Uniunii Europene L 262/39 COMISIE DECIZIA COMISIEI din 29 septembrie 2008 de stabilire, în conformitate cu Directiva 2006/66/CE a Parlamentului European și a Consiliului, a unei metode comune de calculare a vânzărilor anuale de baterii și acumulatori portabili către utilizatorii finali [notificată cu numărul C(2008) 5339 (Text cu relevanță pentru SEE) (2008/763/CE) COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 2006/66/CE a Parlamentului European şi a Consiliului din 6 septembrie 2006 privind bateriile și acumulatorii și deşeurile de baterii și acumulatori şi de abrogare a Directivei 91/157/CEE (!), în special articolul 10 alineatul (4) litera (b), întrucât: (1) Este necesar ca vânzările anuale de baterii și acumulatori portabili către utilizatorii finali să fie exprimate ca greutate a bateriilor și acumulatorilor portabili introduşi pe piaţă pe teritoriul unui stat membru în anul în cauză, cu excepția bateriilor și acumulatorilor portabili care au ieșit de pe teritoriul statului membru respectiv în acel an, înainte de a fi vânduți către utilizatori finali. (2)  Este necesar ca statele membre să se bazeze, pentru calcularea vânzărilor anuale de baterii şi acumulatori portabili către utilizatorii finali, pe datele colectate. Pentru acest calcul se pot utiliza, de asemenea, estimări semnificative din punct de vedere statistic, bazate pe datele colectate. (3) Măsurile prevăzute de prezenta decizie sunt conforme cu avizul comitetului instituit prin articolul 18 alineatul (1) din Directiva 2006/12/CE a Parlamentului European şi a Consiliului (2), () JO L 266, 26.9.2006, p. 1. () JO L 114, 27.4.2006, p. 9. ADOPTĂ PREZENTA DECIZIE: Articolul 1 (1) Statele membre calculează vânzările anuale de baterii și acumulatori portabili către utilizatorii finali dintr-un anumit an ca greutate a bateriilor și acumulatorilor portabili introduşși pe piaţă pe teritoriul unui stat membru în anul în cauză, cu excepția bateriilor și acumulatorilor portabili care au ieşit de pe teritoriul statului membru respectiv în acel an, înainte de a fi vânduți către utilizatori finali. (2)  Introducerea pe piață a fiecărei baterii se calculează o singură dată. Articolul 2 Calculul prevăzut la articolul 1 se bazează pe datele colectate sau pe estimări semnificative din punct de vedere statistic, bazate pe datele colectate. Articolul 3 Prezenta decizie se adresează statelor membre. Adoptată la Bruxelles, 29 septembrie 2008. Pentru Comisie Stavros DIMAS Membru al Comisiei